CELEX: 62011CA0012
Language: da
Date: 2013-01-31 00:00:00
Title: Sag C-12/11: Domstolens dom (Tredje Afdeling) af 31. januar 2013 — Denise McDonagh mod Ryanair Ltd (anmodning om præjudiciel afgørelse fra Dublin Metropolitan District Court — Irland) (Luftfart — forordning (EF) nr. 261/2004 — begrebet »usædvanlige omstændigheder« — forpligtelse til at yde bistand til luftfartspassagerer i tilfælde, hvor en flyafgang aflyses som følge af »usædvanlige omstændigheder« — vulkanudbrud, der medfører lukning af luftrummet — den islandske vulkan Eyjafjallajökulls udbrud)

23.3.2013   
            
            
               DA
            
            
               Den Europæiske Unions Tidende
            
            
               C 86/2
            
         Domstolens dom (Tredje Afdeling) af 31. januar 2013 — Denise McDonagh mod Ryanair Ltd (anmodning om præjudiciel afgørelse fra Dublin Metropolitan District Court — Irland)
   (Sag C-12/11) (1)
   
   (Luftfart - forordning (EF) nr. 261/2004 - begrebet »usædvanlige omstændigheder« - forpligtelse til at yde bistand til luftfartspassagerer i tilfælde, hvor en flyafgang aflyses som følge af »usædvanlige omstændigheder« - vulkanudbrud, der medfører lukning af luftrummet - den islandske vulkan Eyjafjallajökulls udbrud)
   2013/C 86/02
   Processprog: engelsk
   
      Den forelæggende ret
   
   Dublin Metropolitan District Court
   
      Parter i hovedsagen
   
   
      Sagsøger: Denise McDonagh
   
      Sagsøgt: Ryanair Ltd
   
      Sagens genstand
   
   Anmodning om præjudiciel afgørelse — Dublin Metropolitan District Court — fortolkning og gyldighed af artikel 5 og 9 i Europa-Parlamentets og Rådets forordning (EF) nr. 261/2004 af 11. februar 2005 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT L 46, s. 1) — begrebet »usædvanlige omstændigheder« i henhold til forordningen — rækkevidde — aflysning af fly som følge af lukningen af det europæiske luftrum på grund af den islandske vulkan Eyjafjallajökull’s udbrud
   
      Konklusion
   
   
               1)
            
            
               Artikel 5 i Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 skal fortolkes således, at omstændigheder, såsom lukning af en del af det europæiske luftrum på grund af vulkanen Eyjafjallajökulls udbrud, udgør »usædvanlige omstændigheder« i forordningens forstand, som ikke fritager luftfartsselskaberne for deres forpligtelse til at sørge for forplejning og indkvartering som omhandlet i artikel 5, stk. 1, litra b), og artikel 9 i forordning nr. 261/2004.
            
         
               2)
            
            
               Artikel 5, stk. 1, litra b), og artikel 9 i forordning nr. 261/2004 skal fortolkes således, at i tilfælde af, at en flyafgang aflyses som følge af »usædvanlige omstændigheder« af tilsvarende varighed som de i hovedsagen omhandlede, skal forpligtelsen til at sørge for forplejning til og indkvartering af passagerer som omhandlet i disse bestemmelser opfyldes, uden at bestemmelsernes gyldighed påvirkes.
               En flypassager kan imidlertid — som kompensation for luftfartsselskabets manglende overholdelse af sin forpligtelse til at sørge for forplejning og indkvartering som omhandlet i artikel 5, stk. 1, litra b), og artikel 9 i forordning nr. 261/2004 — alene opnå godtgørelse for beløb, som, i lyset af hver enkelt sags faktiske omstændigheder, var nødvendige, passende og rimelige med henblik på at kompensere luftfartsselskabets manglende forplejning til og indkvartering af nævnte passagerer, hvilket det tilkommer den nationale dommer at vurdere.
            
         
      (1)  EUT C 80 af 12.3.2011.